   Рап новини

             /продължение/

АП НОВИНИ

За годишен изпит идва вече време,

Пенчо закъснява, вечно му се дреме.

В чантата момчето почва да наднича -

домашните да търси много той обича.

Знае, че ги няма в чантата му пак.

Хич не ги е писал - да не е глупак!

Че защо да учи, като го мързи?

Госпожата някак ще му пише три.

Учителката казва: "Сядай и учи",

а мама разрешава повече игри.

Казва: "Няма смисъл цялото учение,

щом за тебе, слънчице, то си е мъчение.

Даже не е страшно, че  грешиш числата,

знай, че пò е важно, кой ти е бащата.

Не е нужен даже, сине, краснописът -

виж как на компютър всичко аз си пиша".

Звън настойчив, ясен кани ни за час,

Соня се завръща пак с пресипнал глас.

В двора, в коридора силно е крещяла,

затова горката в час е онемяла.

Бавно, бавно мига, сякаш че заспива,

от играта буйна тя си отпочива.

Все се извинява, че е нещо болна

и не я изпитват. Много е доволна.

Настъпи китна пролет - в душите ни обрат,

при преговора учим всичко пак назад.

Това било полезно за нашето добро,

забравили сме доста, а важно то било.

Нека не обидим никой в този час,

имена такива няма в този клас.

Нима е неизвестна истината проста?

От пролетните трели разсеяни сме доста.

Пролетна умора, дъхави цветя,

пролетни надежди дори и в любовта.

Мислят ни за малки, но допускат грешки.

И на нас са близки страстите човешки!

Хубавото почва нейде към един,

спазваме отчасти дневния режим.

Учим първа смяна, много ни е гот,

след обяд започва истински живот.

Първо интернета ще обиколим,

за ЦСКА и ЛЕВСКИ после ще спорим,

в скайпа ще си лафим, виц ще прочетем,

почивка ще направим, а после ще ядем.

Така в игри полезни без да разберем,

ще се измине бързо учебният ни ден.

Домашни ли? Добре де, ще пишеме и тях,

но здраве се поддържа не с учене – със смях!

А баба ми нарежда: “Седни, учи, момче!

Умът ти безполезен съвсем ще се спече.”

Какво ли тя разбира? Забравила е вече –

в училището няма бездействащо човече.

Едно не му харесвам на днешния прогрес,

не прави още нищо по моя интерес:

да мога да си включа флашката в главата

и после всички мацки да смая пред дъската.

Урока си поглеждам, май че си го знам.

Дано не ме изпитат, че пак ще ме е срам.

Уж всичко ми е ясно, разбирам правилата,

но отговора бъркам, почесвам си главата.

Задача сложна виждам, да мисля ме мързи.

Домашната е трудна: “О, боже, помози!”

Родителите вече съвсем са ме оставили,

теорията казват, изцяло са забравили.

Знам, има умни хора и грижат се добре,

домашни да си има всякое дете.

Написваш в чичко Гугъл “Домашна, точка, КОМ”-

решената задача е вече в твоя дом.

Добре, ще я препиша, но нищо не разбирам.

Контролна като дойде, сърцето ми примира.

Учителката казва: ”Време не губете,

с домашни упражнения добре се подгответе.”

Май ще се замисля, че може би е права,

със собствен труд детето далеч по-умно става.

Но стига стихоплетства, че времето изтече.

Домашните ще пишем и ще учим вече!